д), които е предвидено да се използват при предкланичен преглед в стопанството на произход в съответствие с членове 5 и 6 от Делегиран регламент (ЕС) 2019/624, съответстват на един от изброените по-долу образци в зависимост от биологичния вид и категорията на съответните продукти:
 a)
 образеца, установен в приложение IV, глава 1, за живи животни, транспортирани до кланицата;
 б)
 образеца, установен в приложение IV, глава 2, за домашни птици за производство на foie gras и домашни птици, чието изкормване е било забавено;
 в)
 образеца, установен в приложение IV, глава 3, за дивеч, отглеждан в стопанства, и за домашни говеда, свине и еднокопитни животни, заклани в стопанството на произход в съответствие с раздел III, точка 3 от приложение III към Регламент (ЕО) No 853/2004 и член 6, параграф 3 от Делегиран регламент (ЕС) 2019/624;
 г)
 образеца, установен в приложение IV, глава 4, за дивеч, отглеждан в стопанства и заклан в стопанството на произход в съответствие с раздел III, точка 3, буква а) от приложение III към Регламент (ЕО) No 853/2004 и член 6, параграф 4 от Делегиран регламент (ЕС) 2019/624.
 Член 32
 Образец на ветеринарен здравен сертификат при спешно клане извън кланицата
 Ветеринарен здравен сертификат, посочен в член 1, параграф 3, буква д), който е предвидено да се използва при спешно клане извън кланицата в съответствие с член 4 от Делегиран регламент (ЕС) 2019/624, съответства на образеца, установен в приложение IV, глава 5.
 Член 33
 Образец на частно удостоверение от страна на оператора за трайни съставни продукти, съдържащи преработени продукти от животински произход, различни от преработено месо
 Образецът на частното удостоверение, посочен в член 1, параграф 3, буква е), който е предвидено да се използва от оператора при въвеждане в Съюза на трайни съставни продукти в съответствие с член 14 от Делегиран регламент (ЕС) 2019/625, съответства на образеца, установен в приложение V.
 Член 34
 Отмяна
 1. Регламент (ЕО) No 599/2004, регламенти за изпълнение (ЕС) No 636/2014 и (ЕС) 2019/628, Директива 98/68/ЕО и решения 2000/572/ЕО, 2003/779/ЕО и 2007/240/ЕО се отменят, считано от 21 април 2021 г.
 2. Позоваванията на посочените отменени актове се считат за позовавания на настоящия регламент и се четат съгласно таблицата на съответствието в приложение VI.
 Член 35
 Преходни разпоредби
 Пратките с продукти от животински произход, съставни продукти, кълнове, предназначени за консумация от човека, и семена, предназначени за производство на кълнове за консумация от човека, придружавани от подходящия сертификат, издаден в съответствие с Регламент (ЕС) No 28/2012 и Регламент за изпълнение (ЕС) 2019/628 на Комисията преди началната дата на прилагане на настоящия регламент, се приемат за въвеждане в Съюза до 20 октомври 2021 г., при условие че сертификатът е подписан от лицето, упълномощено да го подписва в съответствие с посочените регламенти, преди 21 август 2021 г.
 Член 36
 Влизане в сила и прилагане
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Той се прилага от 21 април 2021 година.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 16